1. " Популизмът е език на социалното недоволство....":

От началото на 21. век много хора в световен мащаб, макар че живеят в демокрация, се чувстват политически непредставени и изолирани от политиката на държавата – политиците сякаш са се отдръпнали от народа и не се интересуват от проблемите му. Хората, напълно естествено, започват да организират социални протести, при които популизмът е неизбежен. Гражданите започват да недоволстват от елитите и да ги обвиняват в работа в свой интерес, а не в интерес на народа, в злоупотреба със служебното положение и в пренебрегване на волята на народа, която би трябвало да е висш политически стандарт. Ако наистина народа посочва злоупотреби във властта и с властта, популизма се явява полезен и може да доведе до нужната социална промяна. Чрез тази социална промяна обаче може да не настъпи очаквания резултат и вместо положителен резултат след протестите и след евентуалното отзоваване на политика или политиците да дойде на власт нови политици – патриоти, които да обещават, че ще изчистят всеки един проблем от тялото на народа, но всъщност нещата да са съвсем различни. В резултат на това пак ще има социално недоволство.

Според мен популизмът като език на социалното недоволство е нещо добро, защото така народа показва, че не е глух, и вижда къде има проблеми във властта. Народът изразява мнението си. И все пак гражданите трябва да са прави в исканията си и действително да посочват злоупотребите във властта.

1. " Популизмът ако се превърне в език на управлението, е опасен..."

Като език на властта популизмът се използва все по-често и по-често в днешни дни, като начин за влизането или задържането в нея. Популизмът е начин на политическо говорене, който въздейства над мнението на хората чрез поведение и обещания на мерки, които задоволяват група от хора. Политиците обещават на народа промяна, както в социалното им положение така и в икономиката на държавата. Те използват желанието на хората за промяна срещу тях самите, като обещават по-добър живот с по-високи заплати или с по-ниски данъци. Хората гласуват за конкретния кандидат или партия и така новоизбраните елити идват на власт, знаейки, че не всички техни обещания към обществото могат да бъдат изпълнени. В наши дни популизмът се е превърнал в език на политическо говорене, който дава на народа обещания, които не могат да бъдат спазени, и пренебрегва волята на народа. Когато подобен език стане език на управляващите, чрез настояването на непосредствено народно правителство независимостта на съда и медиите се подрива. Популизмът твърди, че всеки, който не изразява едно мнение с това на народа е негов враг. Когато това бъде използвано като език на властта, се смазва различието, независимите представители на гражданското общество биват обявявани за „врагове на народа“ и за „чуждестранни агенти“, и по този начин властимащите са способни да блокират всякакви градски съпротиви.